Det har været en travl weekend for det lokale politi i Hobro. Der har nemlig været hele 12 indbrud i området. Hårdest ramt var Mariagerfjord, hvor der er meldt 10 indbrud. Værktøj og småpenge stjålet De fleste indbrud er registreret natten mellem torsdag og fredag. Blandt andet skete der indbrud i et værksted på Smedehøjvej, hvor en port blev brudt op, og der blev knust en rude til laden. Derudover blev der brudt ind i to varebiler på Skovvejen. I begge tilfælde blev der lavet et hul i sidedøren på varebilen. I det ene tilfælde blev der stjålet diverse værktøj for 7000 kroner, mens der i det andet tilfælde ikke blev stjålet noget. I Rebild blev der brudt ind i en garage på Madum søvej i Skørping. Her blev der stjålet to motorsave til en værdi af 10.000 kroner. Derudover var der melding omkring tyverier, hvor udbyttet var fra 70 kroner til 100 kroner i kontanter. Vesthimmerland også ramt I Vesthimmerland anholdt politiet også to tyve, der havde stjålet en havetraktor fra Gedsted Skole. Efterfølgende stjal de en varevogn i mærket mercedes. En hundepatrulje fik standset gerningsmændene i varevognen, og her fandt politiet ud af, at den ene mand var ejer af den bil, der var set i forbindelse med tyveriet på skolen.

Referat:
Der var blandt andet melding omkring tyverier, hvor udbyttet var fra 70 kroner til 100 kroner i kontanter.